stanford-oval/wikipedia huggingface dataset:
Fragglit
Aiheesta muualla

Kuvia tai muita tiedostoja aiheesta Fragglit Wikimedia Commonsissa
Else

| Else |
| --- | --- |
Nimipäivä:   
– suomenkielinen:  14. lokakuuta
– ruotsinkielinen:  14. lokakuuta
– ortodoksinen:  –
Muunnelmia:  Elsa, Elsi
Vastineita eri kielissä:  Ilse
Nimen alkuperä:  Elisabet
Infobox OKNimi-testi OK: 
Else on naisen etunimi. Suomessa Elsen nimipäivä on 14. lokakuuta. Vuoden 2019 loppuun mennessä nimi Else on Suomessa annettu 2 955 naiselle ja alle viidelle miehelle.
Nimen alkuperä

Else on lyhennelmä nimestä Elisabet, joka tarkoittaa hepreaksi "Jumala on valani".
Tunnettuja Elsejä

Else Alfelt (1910–1974), tanskalainen taidemaalari
Else Winther Andersen (s. 1941), tanskalainen poliitikko ja ministeri
Else Aropaltio (1914–2008), suomalainen arkkitehti
Else Berg (1877–1942), saksalainen taidemaalari
Else Bugge Fougner (s. 1944), norjalainen poliitikko ja ministeri
Else Holmelund Minarik (1920–2012), yhdysvaltalainen lastenkirjailija
Else Marie Jakobsen (1927–2012), norjalainen tekstiilitaiteilija
Else Lasker-Schüler (1869–1945), saksanjuutalainen runoilija, prosaisti, näytelmäkirjailija ja kuvittaja
Else Lassila, suomalainen lasten- ja nuortenkirjailija
Else-Marie Lindmark-Ljungdahl (s. 1942), ruotsalainen meloja
Else Lundin (1905–1988), suomalainen kustannustoimittaja ja kristillisen lastentyön uranuurtaja
Else-Marthe Sørlie Lybekk (s. 1978), norjalainen käsipalloilija, olympiavoittaja ja maailmanmestari
Else Mattila (1913–1980), suomalainen kirjailija
Else Paaske (s. 1941), tanskalainen laulaja
Else Marie Pade (1924–2016), tanskalainen säveltäjä
Else Santoro (1927–2014), suomalainen radiotoimittaja ja ulkomaankirjeenvaihtaja
Else Wikström (1918–1946), suomalainen kirjailija
Aiheesta muualla

Kuvia tai muita tiedostoja aiheesta Else Wikimedia Commonsissa
Chicagon maraton

Chicagon maratonin lähtö 2005
Chicagon maraton, nykyään virallisesti Bank of America's Chicago Marathon, on Chicagossa, Illinoisissa lokakuussa järjestettävä maratonjuoksukilpailu, joka kuuluu World Marathon Majors -sarjaan.
Chicagon maraton järjestettiin ensimmäisen kerran 25. syyskuuta 1977 nimellä Mayor Daley Marathon. Osanottajia oli tuolloin 4 200. Kilpailun reitti on tasainen ja nopea, mikä on omalta osaltaan lisännyt osanottajien määrää – mahdollistaahan reitti niin omien ennätysten kuin maailmanennätyksenkin rikkomisen. Vuoden 2007 kilpailuun rekisteröityikin 45 000 juoksijaa.
Chicagon maratonilla on rikottu kolmesti miesten ja neljästi naisten maailmanennätys. Miesten sarjassa ennätyksen ovat rikkoneet Yhdistyneen kuningaskunnan Steve Jones vuonna 1984 ajalla 2.08.05, Marokon Khalid Khannouchi vuonna 1999 ajalla 2.05.42 ja Kenian Kelvin Kiptum vuonna 2023 ajalla 2.00.35. Naisten sarjassa maailmanennätyksen Chicagossa ovat rikkoneet Kenian Catherine Ndereba ajalla 2.18.47 vuonna 2001, Yhdistyneen kuningaskunnan Paula Radcliffe ajalla 2.17.18 vuonna 2002, Kenian Brigid Kosgei ajalla 2.14.04 vuonna 2019 ja Kenian Ruth Chepngetich ajalla 2.09.56 vuonna 2024.
Suomen Ritva Lemettinen voitti Chicagon maratonin vuosina 1993 ja 1995.
Aiheesta muualla

Virallinen sivusto (englanniksi)
Marjorie (nimi)

| Marjorie |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Maisie 
Nimen alkuperä:  Margareta
Infobox OKNimi-testi OK: 
Marjorie on englannin- ja ranskankielisillä alueilla käytetty naisen etunimi. Se pohjautuu nimeen Margareta.
Digi- ja väestötietoviraston mukaan Marjorie on syyskuuhun 2023 mennessä ollut Suomessa virallisena etunimenä noin 100–110 naisella.
Tunnettuja Marjorie-nimisiä

Marjorie, oik. Marjo-Riitta Nieminen (1965–2024), suomalainen laulaja
Marjorie Boulton (1924–2017), brittiläinen kirjailija
Marjorie Cameron (1922–1995), yhdysvaltalainen näyttelijä, runoilija ja taiteilija
Marjorie ”Marge” Champion (1919–2020), yhdysvaltalainen tanssija, koreografi ja näyttelijä
Marjorie De Sousa (s. 1980), venezuelalainen näyttelijä
Marjorie Estiano (s. 1982), brasilialainen laulaja ja näyttelijä
Marjorie Gestring (1922–1992), yhdysvaltalainen uimahyppääjä ja olympiavoittaja
Marjorie Taylor Greene (s. 1974), yhdysvaltalainen republikaanipoliitikko
Marjorie Grene (1910–2009), yhdysvaltalainen filosofi
Marjorie Homer-Dixon (s. 1945), kanadalainen meloja
Marjorie Jackson-Nelson (s. 1931), australialainen yleisurheilija ja olympiavoittaja
Marjorie Lord (1918–2015), yhdysvaltalainen näyttelijä
Marjorie Oludhe Macgoye (1928–2015), kenialainen kirjailija
Marjorie Main (1890–1975), yhdysvaltalainen näyttelijä
Marjorie Matthews (1916–1986), yhdysvaltalainen piispa
Marjorie Noël, oik. Françoise Nivot (1945–2000), ranskalainen laulaja
Marjorie Rackstraw (1888–1981), brittiläinen hyväntekijä
Marjorie Rambeau (1889–1970), yhdysvaltalainen näyttelijä
Marjorie Kinnan Rawlings (1896–1953), yhdysvaltalainen kirjailija
Marjorie Scardino (s. 1947), yhdysvaltalainen yritysjohtaja
Kuvitteellisia Marjorie-nimisiä

Marjorie ”Marge” Simpson, hahmo Simpsonit-animaatiosarjassa
Aiheesta muualla

Kuvia tai muita tiedostoja aiheesta Marjorie (nimi) Wikimedia Commonsissa
Mynthon

Mynthon-pakkauksia syksyllä 2024
Mynthon on Cloettan omistama pastillimerkki. Sitä on valmistettu 1970-luvulta lähtien.
Mynthon kuuluu Suomen myydyimpien pastillien joukkoon. Pastillia käytetään erityisesti helpottamaan kurkkukipua.
Historia

Mynthon on lanseerattu 1970-luvulla, jolloin sitä valmisti oululainen Merijal. Merijal fuusioitiin Leafiin vuonna 1992.
Leaf valmisti pastilleja Turussa, myöhemmin myös Venäjällä Pietarissa. Nykyään valmistuspaikka on Slovakia.
Venäjällä ja Baltian maissa ei myyty juuri pastilleja 1990-luvun alussa ja Mynthon pääsi tavallaan tyhjille markkinoille. Mynthon oli Baltiassa markkinajohtaja, esimerkiksi lokakuussa 2002 Venäjälle ja Baltiaan vietiin yli viisi miljoonaa Mynthon-pakkausta. 2000-vuosikymmenen alussa Venäjä oli Leafin tärkein yksittäinen vientimaa ja Mynthon-pastillit olivat sen tärkein vientituote. Vuonna 2003 Mynthon oli toiseksi suosituin pastilli Venäjällä.
Vuonna 2008 Mynthon oli Suomen ostetuin pastillimerkki. Toisena oli myös Leafin myymä tuote, Sisu. Leafin osuus Suomen pastillimarkkinoista oli tuolloin 70 prosenttia.
Vuonna 2010 Mynthonin osuus kotimaan pastillimarkkinoista oli noin 30 prosenttia.
Maut

Mynthoneita myydään eri makuisina, kuten eukalyptuksen, mentholin, kolan, hedelmien ja marjojen makuisina sokeroituina ja sokeroimattomina pastilleina.
Vuonna 2024 myynnissä oli seuraavat Mynthon-tuoteperheet:
Mynthon Original (maut: Appelsiini-Inkivääri +C sokeriton, Eucalyptus +B-vitamiini & Kalsium, Eucalyptus sokeriton, Extra Väkevä, Extra Väkevä sokeriton, Mustaherukka +C sokeriton, Omena +C sokeriton, Salmiakki-Lakritsi sokeriton, Sitruuna-Hunaja, Sitruuna-Hunaja +C ja Viileä Minttu sokeriton)
Mynthon ZipMint (maut: 2-layer Vadelma, Eucamint, Menthol ja Salmiakki)
Mynthon-purukumit (maut: Aqua Menthol ja Cool Mint)
Maut > Poistuneita tuotteita

Vuonna 2012 Mynthon-pastilleja oli kolmea eri versiota: Original, Kaira ja Spring.
Vuonna 2017 myytiin kolan makuisia Mynthoneita.
Markkinointi

Vuonna 2010 Mynthonin markkinointiviestintä siirtyi Dynamolta Skandaalille.
Helmikuussa 2015 julkaistiin Mynthon-mainosvideo, jossa missi Sara Chafak ehdotteli hississä miehille pusuja piilokamerassa. Mainos sai kielteistä palautetta, videon idea kyseenalaistettiin. Kaksi päivää julkaisun jälkeen Mynthonin Facebook-sivulla kerrottiin, että videon käyttö mainonnassa lopetetaan: "Huumori on taitolaji ja epäonnistuimme välittämään tarkoittamamme viestin".
Toukokuussa 2016 Teflon Brothers -yhtye julkaisi videon, jolla se ilmoitti vaihtavansa nimekseen Mynthon Brothers. Videolla viitattiin Pyhimyksen tapaan haalia itselleen varsin erilaisia projekteja: "Nää on taas näit Pyhin juttui, en mä tiedä, mist se oikein tulee", Heikki Kuula kommentoi. Pyhimys perusteli nimenvaihtoa sillä, että myös rap-artisti Snoop Dogg oli vaihtanut nimensä Snoop Lioniksi ja muusikko Brunosta taas tuli Bruno Mars, ja kummassakin oli "selkeästi takana yhteistyö suklaapatukkabrändien kanssa". Yhteistyöhän kuului muun muassa "Lähiöunelmii"-singlen musiikkivideo.
Aiheesta muualla

Mynthon Facebookissa
Mynthon Instagramissa
Mynthonin YouTube-kanava
Lähiöunelmii-video
Mynthon-pastillirasioita vuonna 2008
1777

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

3. tammikuuta – yhdysvaltalainen kenraali George Washington voitti brittikenraali Charles Cornwallisin joukot Princetonin taistelussa.
16. tammikuuta – Vermont julistautui itsenäiseksi New Yorkista. Se pysyi itsenäisenä valtiona vuoteen 1791, jolloin se liittyi Yhdysvaltoihin 14. osavaltiona.
Antoine Laurent Lavoisier selitti julkaisussaan Palamisesta yleensä (ransk. Mémoire sur la combustion en général) palamisen palavan aineen ja erään ilmassa olevan aineksen (hapen) väliseksi kemialliseksi reaktioksi.
Kaustisen kirkko valmistui.
Kuolleita

30. tammikuuta – Justus Friedrich Wilhelm Zachariae, saksalainen runoilija (s. 1726)
3. helmikuuta – Johan Jacob Kijk, suomalainen kauppias, teollisuusmies, ruukinpatruuna ja vuorineuvos (s. 1706)
28. helmikuuta – Jakob Faggot, ruotsalainen virkamies ja maanmittari (k. 1699)
1. maaliskuuta – Georg Christoph Wagenseil, itävaltalainen säveltäjä (s. 1715)
2. maaliskuuta – Xiaoshengxian, Kiinan keisarinna, Yongzheng-keisarin puoliso ja Qianlong-keisarin äiti (s. 1692)
1. huhtikuuta – John Morton, amerikansuomalainen poliitikko, yksi Yhdysvaltain itsenäisyysjulistuksen allekirjoittajista (s. 1725)
2. huhtikuuta – Maksim Berezovski, venäläinen säveltäjä (s. 1745)
12. huhtikuuta – Claude Prosper Jolyot de Crébillon, ranskalainen kirjailija (s. 1707)
18. toukokuuta – Matti Honka, suomalainen kirkonrakentaja (s. 1713)
12. heinäkuuta – Johan Arckenholtz, suomalainen historioitsija (s. 1695)
24. heinäkuuta – Joosef I, Portugalin ja Algarven kuningas (s. 1714)
19. elokuuta – Johann Christian Polycarp Erxleben, saksalainen luonnontieteilijä, fysiikan ja eläinlääketieteen professori (s. 1744)
22. syyskuuta – John Bartram, yhdysvaltalainen kasvitieteilijä (s. 1699)
25. syyskuuta – Johann Heinrich Lambert, saksalainen matemaatikko, fyysikko, tähtitieteilijä ja filosofi (s. 1728)
6. lokakuuta – Marie Thérèse Rodet Geoffrin, ranskalainen salonginpitäjä ja mesenaatti (s. 1699)
12. lokakuuta – Aleksandr Sumarokov, venäläinen kirjailija (s. 1717)
22. lokakuuta – Tapani Löfving, suomalainen ison- ja pikkuvihan aikainen sissipäällikkö (s. 1689)
6. marraskuuta – Bernard de Jussieu, ranskalainen kasvitieteilijä (s. 1699)
9. marraskuuta – Cornstalk, Keigh-tugh-qua, shawneiden johtaja (s. 1720)
17. marraskuuta – Johan Stålbom, suomalainen taidemaalari (s. 1712)
9. joulukuuta – Charles Knowles, brittiläinen amiraali (s. 1704)
12. joulukuuta – Albrecht von Haller, sveitsiläinen fysiologi, biologi, ensyklopedisti ja runoilija (s. 1708)
16. joulukuuta – Antonio Maria Arduini, italialainen katolinen piispa (s. 1691)
22. joulukuuta – Anton Cajetan Adlgasser, itävaltalainen säveltäjä (s. 1729)
30. joulukuuta – Maksimilian III Joosef, Baijerin vaaliruhtinas (s. 1727)
William Cadell, skotlantilainen kauppias ja laivanvarustaja (s. 1708)
Arvi Junkkarinen, suomalainen kirkonrakentaja (s. 1716)
Tapahtumia aiheittain

Kirjallisuusvuosi 1777
Abwehr

Abwehrin radiotiedustelija työssään. Kuva vuodelta 1939.
Abwehr (saks. Abwehr im Oberkommando der Wehrmacht) oli natsi-Saksan Wehrmachtin pääesikunnan tiedustelupalvelu. Alkuperäinen Abwehr toimi Reichswehrin tiedustelupalveluna, joka oli perustettu 1920.
Historia > Alkuvaihe

Abwehr oli melko merkityksetön organisaatio, kunnes tammikuussa 1935 Adolf Hitler laajensi sitä ja nimitti sen johtoon amiraali Wilhelm Canarisin. Sekä Sicherheitsdienst (SD) että Gestapo pitivät Abwehriä kilpailijanaan. Canaris järjesti Abwehrin toiminnan siten, että vakoilu, vastavakoilu ja sabotaasi olivat sen tärkeimmät tehtävät. Vastuullisiksi johtajiksi hän nimitti arvostettuja tiedustelumiehiä, jotka eivät olleet natseja.
Vuodesta 1936 lähtien Abwehr harjoitti tiedustelutoimintaa sisällissotaa käyneessä Espanjassa. Kondori-legioonan mukana sinne lähetettiin voimakas tiedusteluosasto. Abwehr yritti estää kaiken avun tasavaltalaisille.
Canaris teki yhteistyötä Viron sotilas- ja tiedustelujohtajien kanssa. Yhteysmiehenä toimi paroni Andrei von Uexküll. Suomessa toimi vuodesta 1936 alkaen Abwehrin osasto Kriegsorganisation Finnland.
Abwehrin tiedustelusta vastanneen osaston johtoon nimitettiin 1.10.1936 Hans Piekenbrock. Vuoden 1936 lopussa SD ja Abwehr sopivat yhteistyöstä ja tehtävänjaosta. Anschlussin jälkeen itävaltalainen Erwin von Lahousen-Vivremont siirtyi Abwehrin tiedustelusta vastanneen osaston palvelukseen. Hän oli toiminut siihen asti tiedustelutehtävissä Itävallan armeijassa. Myöhemmin von Lahousen-Vivremont vastasi Abwehrin erikois- ja sabotaasitehtävistä.  Suhteista liittolais- ja ystävämaihin vastannut Leopold Bürckner aloitti Abwehrin palveluksessa 15.6.1938. Maaliskuun alussa vuonna 1939 Abwehrin osastopäällikön tehtävissä aloitti Franz Eccard von Bentivegni. Hänen vastuullaan oli vastavakoilu.
Historia > Toinen maailmansota

Abwehrin ulkomailla tapahtuvista tehtävistä vastanneen osaston alaisuuteen perustettiin 25. lokakuuta 1939 Lehrregiment Brandenburg, joka keskittyi erikoisoperaatioihin. Kesäkuussa 1940 Abwehr järjesti Viron tiedustelu-upseerien paon miehityksen alta saksalaisilla laivoilla Stettiniin. Elokuussa 1940 Abwehr sai käskyn tehostaa Neuvostoliiton vakoilemista. Tiedustelulennot ja ilmakuvaukset Neuvostoliitossa aloitettiin. Lentotiedustelun painopistealueita olivat Leningrad ja Muurmannin alue. Vuoden 1941 alussa Abwehr perusti salaisen radioaseman Helsingin lähelle.
Toisen maailmansodan aikana Abwehr keräsi tiedustelutietoa lentotiedustelun lisäksi salakuuntelemalla, kuulustelemalla sotavankeja, sieppaamalla radioviestejä sekä soluttautumalla vihollisen tiedustelu- ja sotilasyksiköihin. Abwehrillä oli kaksi vakoojaa brittien tiedusteluorganisaatiossa kahden vuoden ajan. Jatkosodan aikana Abwehr ja Suomen armeijan Päämajan tiedusteluosasto vaihtoivat tiedustelutietoja keskenään.
Heinäkuun lopussa 1941 "brandenburgilaisia" pudotettiin laskuvarjoilla Saarenmaalle. Heitä kuljetettiin sinne myös veneillä ja liitolentokoneilla. Syyskuun 13. päivänä he hyökkäsivät Saarenmaalla puna-armeijan tykkipatteristoa vastaan.
Abwehristä muodostui natsihallinnon vastaisen salaliiton keskus. Sen agentit pyrkivät varoittamaan länsimaita Hitlerin Puolaa ja Tšekkoslovakiaa koskevista suunnitelmista. Canariksen avulla eräs hänen alaisistaan, Hans Oster, auttoi organisoimaan natsien vastaisen sisäisen opposition.
Gestapo alkoi huhtikuussa 1943 epäillä Abwehrin toimintaa. Monet Osterin kumppaneista pidätettiin ja Abwehr pantiin erityistarkkailuun. Canaris erotettiin helmikuussa 1944. Walter Schellenberg korvasi hänet, ja Abwehr sulautettiin suurelta osin Sicherheitsdienstiin.
Abwehrstelle Ostland
Abwehrnebenstelle Reval
Abwehrkommando 166 M
Referat Luft
Referat Marine
Aiheesta muualla

Kuvia tai muita tiedostoja aiheesta Abwehr Wikimedia Commonsissa
TV Mix

TV Mix Original -makeissekoituspussi syksyllä 2024
TV Mix, alun perin TV Sekoitus, on Cloettan makeisekoituspussi, jota on myyty Suomessa vuodesta 1989 lähtien. TV Mix -pusseja myydään Malaco-brändillä ja niihin kuuluu useita erilaisia sekoituksia ja pussikokoja.
TV Mix ovat yksi Cloettan suosituimmista makeismerkeistä.
Historia

Vuonna 1989 markkinoille tuodut TV Sekoitus -pussit painoivat 100 grammaa. Ne sisälsivät nonparelleilla päällystettyjä lakritseja, vaahtokarkkeja, lakritsia, salmiakkia ja liitulakua muistuttavia karkkeja. Sittemmin pussin sisältöä on uudistettu säännöllisesti.  Esimerkiksi vuonna 2023 pussiin sisältyneet Salttis- ja Helmix-makeiset uudistettiin.
TV Mix Kirpeä -makeissekoitus tuotiin markkinoille vuonna 2015. Vuonna 2022 Ilta-Sanomien lukijat valitsivat sen toiseksi parhaaksi karkkipussiksi 26 pussin joukosta.
Maut

Vuonna 2024 TV Mix Original -makeispussi sisälsi esimerkiksi viinikumimakeisia, vaahtokarkkeja, Lakrifun-lakuja, nonparellikarkkeja ja salmiakkia. Muita brändin karkkipusseja olivat TV Mix Hedelmä, TV Mix Choco, TV Mix Laku, TV Mix Suffle, TV Mix Salmiakki, TV Mix Kirpeä. Osasta pusseista oli saatavissa myös Mini-pussi, jonka paino oli 110 grammaa.
Aiheesta muualla

TV Mix Cloettan sivulla
Avattu TV Mix Original -makeissekoituspussi syksyllä 2024
Épinal

Moseljoki virtaa Épinalin halki.
Épinal [epinal] on kunta Lorrainessa, Koillis-Ranskassa. Se on Vosgesin departementin pääkaupunki eli prefektuuri. Vuoden 2006 väestönlaskennan mukaan sen väkiluku oli 34 014. Se sijaitsee Moseljoen varrella, 60 kilometriä Nancysta etelään.
Aiheesta muualla

Kuvia tai muita tiedostoja aiheesta Épinal Wikimedia Commonsissa
Ilosjoki

Ilosjoki on kylä Pihtiputaalla. Kylä sijaitsee nelostien varrella noin kymmenen kilometriä Pihtiputaan keskustasta etelään. Ilosjoen korkein kohta on noin 140 metriä merenpinnan yläpuolella oleva Ilosvuori, jonka laella sijaitsee kylän maanmerkkinä pidetty Ilosvuoren radio- ja TV-aseman masto. Viereisellä mäellä toimii Ilosjoen tuulivoimapuisto.
Ilosjokeen rakennettiin vuonna 2007 talkoovoimin kylätalo.
Aiheesta muualla

Ilosjoen kotisivut [arkistolinkki]
Vesa Aaltonen

| Vesa Aaltonen |
| --- | --- |
 Vesa Aaltonen
Henkilötiedot
Syntynyt: 7. maaliskuuta 1950 (ikä 74)
Ammatti:  muusikko, rumpali
Vesa Aaltonen (s. 7. maaliskuuta 1950 Helsinki) on suomalainen rumpali, joka tunnetaan erityisesti Tasavallan Presidentti -yhtyeen perustajana yhdessä Jukka Tolosen kanssa. Muita tärkeitä yhtyeitä hänen urallaan ovat olleet Eero Raittisen Help, Albert Järvinen Band, Made in Sweden, The Group sekä Kirkan, Hectorin ja Pekka Pohjolan eri kokoonpanot. Hän on toiminut myös sessiomuusikkona jo 1970-luvulta alkaen sekä työskennellyt filmiyhtiössä.[lähde? ] Aaltonen on vuoteen 2019 mennessä soittanut noin 1 800 kappaleella ja 1 200 karaoketaustakappaleella. Aaltonen käyttää Yamahan rumpuja ja Zildjian-symbaaleja.
Aaltonen on kertonut, että häntä ja muita ruotsalaisen Made in Sweden -yhtyeen muusikkoja pyydettiin Abban taustayhtyeeksi vuoden 1976 Australian-kiertueelle. Aaltonen ja toinen yhtyeessä soittanut suomalainen, basisti Pekka Pohjola, kieltäytyivät. He kokivat olevansa progressiivisen rockin muusikkoja, jotka eivät soita purukumipoppia. Made in Swedenia pidettiin maailmanluokan progeyhtyeenä, eikä muusikkojen siirtymistä genrestä toiseen tuolloin katsottu hyvällä.
Aaltosen omaelämäkerta Vesa Aaltonen – Tasavallan presidentistä valtakunnan rumpaliksi ilmestyi marraskuussa 2019. Kirjan toimitti Georg Lindström ja julkaisi Svart Records.
Diskografia

Vesa Aaltonen Prog Band – Studio Live (2022)
Kirjallisuutta

Aaltonen, Vesa & Lindström, Georg (toim.): Vesa Aaltonen: Tasavallan Presidentistä valtakunnan rumpaliksi.  Helsinki:  Svart, 2019.  ISBN 978-952-68906-3-0.
Aiheesta muualla

Kuvia tai muita tiedostoja aiheesta Vesa Aaltonen Wikimedia Commonsissa
Tasavallan Presidentti
| --- | --- |
Studioalbumit:  Tasavallan Presidentti | Magneettimiehen kuolema | Tasavallan Presidentti | Lambertland | Milky Way Moses | Six Complete
Livealbumit:  Still Struggling for Freedom | Pop-Liisa 1: Tasavallan Presidentti 1973 | Live in Lambertland | Changing Times and Movements | State Visit | The Lost 1971 Studio Session | Live at Ruisrock 1971
Kokoelmat:  Classics
EP:t:  Six
Singlet:  ”Time Alone with You” | ”Solitary” | ”Sisältäni portin löysin” | ”Drinking”
DVD:t:  Six + Live!
Katso myös:  Diskografia
Kekomuurahaiset

| Kekomuurahaiset |
| --- | --- |
 Tupsukekomuurahaisia keon päällä
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Hoikkatyviset Apocrita
Osalahko::  Myrkkypistiäiset Aculeata
Yläheimo::  Muurahaismaiset Formicoidea
Heimo::  Muurahaiset Formicidae
Alaheimo::  Suomumuurahaiset Formicinae
Tribus::  Formicini
Suku::  Formica
Alasuku::  Kekomuurahaiset Formica (Formica)
Lajit
 Tupsukekomuurahainen (Formica aquilonia)  Karvakekomuurahainen (Formica lugubris)  Kaljukekomuurahainen (Formica polyctena)  Niittymuurahainen (Formica pratensis)  Punakekomuurahainen (Formica rufa)  Kantomuurahainen (Formica truncorum) 
Infobox OKNimi-testi OK: 
Kekomuurahaiset (Formica (Formica) tai Formica (Formica s.str.)) on Formica -suvun alasuku, johon kuuluu Suomessa kuusi kekoja rakentavaa muurahaislajia: tupsukekomuurahainen, karvakekomuurahainen, kaljukekomuurahainen, niittymuurahainen, punakekomuurahainen ja kantomuurahainen. Kantomuurahaista ei aina lueta kekomuurahaisten joukkoon. Joissakin julkaisuissa myös mustapäämuurahainen luetaan Formica s. str. -alasukuun.
Lajien erottaminen toisistaan on usein hankalaa.
Alasukua Formica (Formica) käytetään lähinnä Euroopassa tai palearktisella alueella.
Karvinen (ranskalainen animaatiosarja)

| Karvinen> The Garfield Show |
| --- | --- |

Tyyli:  Tietokoneanimaatio
Kestoaika:  24 min
Luoja(t):  Sarjakuva: Jim Davis TV-sarja: Philippe Vidal Robert Rea
Pääosissa:  Frank Welker Wally Wingert Gregg Berger
Alkuperämaa:   Ranska
Alkuperäiskieli:  amerikanenglanti
Verkko:   France 3  Boomerang  Cartoon Network  Yle TV2  YTV
Esitetty:  22. joulukuuta 2008 – Jatkuu edelleen
Tuotantokausia:  5
Jaksoja:  156
Tuotanto
Vastaava(t) tuottaja(t):  Jim Davis Robert Rea
Ohjaaja(t):  Philippe Vidal
Käsikirjoittaja(t):  Mark Evanier
Tuotantoyhtiö(t):  Dargaud Marina MediaToon Paws
Aiheesta muualla
Virallinen sivusto
IMDb 
Karvinen (engl. The Garfield Show) on ranskalainen Dargaud Marinan ja MediaToonin tuottama tietokoneanimaatiosarja, joka perustuu Jim Davisin luomaan sarjakuvaan Karvinen. Sarja alkoi Ranskassa 22. joulukuuta 2008 ja myöhemmin Yhdysvalloissa 26. lokakuuta 2009. Sarjan on ohjannut Philippe Vidal. Pääosissa ääninäyttelevät Frank Welker, joka toimi jo alkuperäisessä animaatiosarjassa useissa sivurooleissa, lisäksi Gregg Berger, joka uusi Oskun ääniroolin ja Wally Wingert toimii Eskon äänenä.
Karvisen ensimmäinen tuotantokausi sisälsi 26 jaksoa, jossa yksi jakso käsitti kaksi lyhytanimaatiota. Sarjan toinen tuotantokausi ilmoitettiin alkavan loppukesästä 2010.  Suomessa sarjaa esitetään Galaxi-ohjelman yhteydessä Yle TV2:ssa. Ohjelmatiedoissa sarjan suomenkielinen nimi on Karvinen.
Juoni

Karvinen asuu Oskun ja isäntänsä Eskon luona omakotitalossa. Sarjassa pääosin keskitytään Karvisen seikkailuihin ja ongelmiin, jotka hän on itse aiheuttanut jollain tavalla. Useimmiten Karvinen onnistuu itse ratkomaan ongelmansa.